Ντάνιελ Σούντγκρεν

Ο Ντάνιελ Σούντγκρεν (σουηδικά: Daniel Sundgren) (γενν. 22 Νοεμβρίου 1990) είναι Σουηδός επαγγελματίας ποδοσφαιριστής, ο οποίος αγωνίζεται για τη Μακάμπι Χάιφα.

Σταδιοδρομία σε συλλόγους
Ο Σούντργκρεν ξεκίνησε την επαγγελματική του καριέρα σε ηλικία 18 ετών, υπογράφοντας στην ομάδα της ΑΙΚ Στοκχόλμης. Από εκεί δόθηκε ως δανεικός στην Τάμπι, ενώ το καλοκαίρι του 2009 μεταγράφηκε στην Βάσμπι Γιουνάιτεντ, με τις οποία αγωνίστηκε ως το 2011. Κατά τη διάρκεια της θητείας του στην Βάσμπι, δόθηκε δανεικός στην Ακρόπολις ΙΦ και την Αραμέισκα-Σιριάνσκα.

Το 2012, μεταπήδησε στην Ντέγκερφορς ΙΦ, με την οποία πραγματοποίησε 115 συμμετοχές μέχρι το 2015, για το πρωτάθλημα δεύτερης κατηγορίας της Σουηδίας, όπως και για το κύπελλο.

Το 2016 επέστρεψε στην ΑΙΚ, στην οποία παρέμεινε για 3,5 χρόνια, κατακτώντας το πρωτάθλημα Σουηδίας του 2018. Τον Οκτώβριο του 2017, νοσηλεύτηκε με αιματικό θρόμβο στους πνεύμονες του, για να επανέλθει στην αγωνιστική δράση στις αρχές του 2018.

Το καλοκαίρι του 2019, μεταπήδησε στον Άρη Θεσσαλονίκης, με τον οποίο αγωνίστηκε στο Γιουρόπα Λιγκ εκείνης της χρονιάς. Ο προπονητής Μίχαελ Ένινγκ τον παραγκώνισε στον πάγκο της ομάδας στο δεύτερο μισό της σεζόν, για να επανέλθει σε ρόλο βασικού πλάγιου οπισθοφύλακα την σεζόν 2020-21, μετά την ανάκτηση της ηγεσίας της ομάδας από τον Απόστολο Μάντζιο.

Την 1η Ιουλίου 2022, εντάχθηκε με ελεύθερη μεταγραφή στη Μακάμπι Χάιφα, υπογράφοντας διετές συμβόλαιο.

Εθνική ομάδα 
Την 1η Σεπτεμβρίου 2021, ο Σούντγκρεν κλήθηκε στην Εθνική Σουηδίας για τους αγώνες για τα προκριματικά του Παγκοσμίου Κυπέλλου του 2022 εναντίον της Ισπανίας στις 2 Σεπτεμβρίου 2021 και εναντίον της Ελλάδας στις 8 Σεπτεμβρίου 2021 και για τον φιλικό αγώνα με το Ουζμπεκιστάν στις 5 Σεπτεμβρίου 2021. Στις 5 Σεπτεμβρίου 2021 έκανε το ντεμπούτο του με την εθνική ομάδα στον φιλικό αγώνα με το Ουζμπεκιστάν.

Παραπομπές

Εξωτερικοί σύνδεσμοι 

 Προφίλ στο Soccerway
 Προφίλ στο Transfermarkt.com

Σουηδοί ποδοσφαιριστές
Αμυντικοί ποδοσφαιριστές
Σουηδοί φινλανδικής καταγωγής
Ποδοσφαιριστές Εθνικής Σουηδίας
Ποδοσφαιριστές Σούπερεταν
Ποδοσφαιριστές ΑΦΚ Έσκιλστουνα
Ποδοσφαιριστές Ακρόπολις ΙΦ
Ποδοσφαιριστές Ντέγκερφορς ΙΦ
Ποδοσφαιριστές ΑΙΚ Στοκχόλμης
Ποδοσφαιριστές Άλσβενσκαν
Ποδοσφαιριστές Άρη Θεσσαλονίκης
Ποδοσφαιριστές Σούπερ Λιγκ Ελλάδας
Σουηδοί ποδοσφαιριστές στο εξωτερικό
Ξένοι ποδοσφαιριστές στην Ελλάδα
Ποδοσφαιριστές Μακάμπι Χάιφα
Ποδοσφαιριστές Πρέμιερ Λιγκ Ισραήλ
Ξένοι ποδοσφαιριστές στο Ισραήλ